અમને પરવાનગી ન મળતાં ૨૫/૦૮/૨૦૧૮ના રોજ બપોરે અમારા નિવાસ સ્થાને આમરણાંત ઉપવાસ પર બેસવાના હતા અને અમને સમર્થન કરવા ગુજરાત અને ગુજરાત બહારથી મોટા પ્રમાણમાં અમારા સમર્થકો આવવાના હોવાથી ૨૪/૦૮/૨૦૧૮ બપોરથી જ પોલીસ દ્વારા ગુજરાતના જુદા જુદા તાલુકા અને જિલ્લા કક્ષાએથી અમારા સમર્થકોને નજરકેદ કરવામાં આવ્યા હતા જેમાં પાલનપુર, ચાણસ્મા, મોરબી, જૂનાગઢ જેવા વિવિધ સ્થળોએથી આવતા પાટીદાર અને અન્ય સમાજના યુવાનો અને ભાઈ-બહેનોને રસ્તામાં રોકી દેવામાં આવ્યા હતા અને તેઓની ગાડીના ટાયરમાંથી હવા પણ કાઢી નાખવામાં આવી હતી અને તેઓ ઉપર લાઠીચાર્જ પણ કરવામાં આવ્યો હતો અને તેઓની ધરપકડ પણ કરવામાં આવી હતી.